Oshqozon osti bezi saratoni (raki) aniq nishon ostida

Butun jahonda mashhur Acıbadem Healthcare Group shifoxonasining xavfli kasalliklar bilan kurashishning yangi usullarini izlash, o‘z mijozlarining hayoti uchun kurashish bilan muntazam shug‘ullanib kelayotgan mutaxassislari oshqozon osti bezi rak kasalligini davolashda misli ko‘rilmagan muvaffaqiyatlarga erishdilar. Bu makkor kasallik uzoq vaqtgacha o‘zini namoyon qilmaydi, so‘ngra jadal rivojlanadi va faqat terminal bosqichidagina tashxislanadi. Lekin tibbiyot ham bir joyda qotib turmaydi: yangi ishlanmalar bunday bemorlarning nafaqat hayot sifati va davomiyligini oshirish va hatto xavfli o‘smalar (shishlar)ni butunlay yo‘qotish imkonini ham beradi.

Acıbadem shifoxonasi radiatsion onkologiya professori, tibbiyot fanlari doktori Banu Atalar qanday qilib MR-Linac inqilobiy usuli yordamida yaqin vaqtgacha davolab bo‘lmaydigan kasallik deb hisoblangan shishlarni yo‘qotish va bemorlarni to‘laqonli hayotga qaytarish mumkinligi haqida hikoya qiladi. U yaqin kelajakda bu usuldan boshqa shishlarga ham ta’sir qilishda foydalanish, ya’ni hatto jarrohlik yo‘li bilan davolab bo‘lmaydigan shishlarni ham olib tashlash mumkin deydi.

 Professor Banu Atalar
Acıbadem shifoxonasida qo‘llanilayotgan innovatsion MR-Linac apparati kasallikning bu xavfli turi bilan kurashishning yangi yutug‘i bo‘ldi. “MR-Linac’ni qo‘llanish boshqa usullarga nisbatan juda katta afzalliklarga ega, bemorning to‘la sog‘ayib ketish imkoniyati ancha oshadi” — deydi onkologiya sohasida mutaxassis, professor Banu Atalar.
Aniq nishonga
“Shish xuddi harakatlanayotgan nishonga o‘xshaydi, unga nurni maqsadli yo‘naltirish va aniq tushirish kerak” — deydi professor. Nur esa istalgan nuqtaga, shu jumladan, sog‘lom to‘qimaga ham tushishi mumkin, standart radioterapiyada xuddi shunday bo‘ladi. MR-Linac qurilmasi esa haqiqiy vaqt rejimida magnit-rezonans skanerlash o‘tkazadi, vrach yangi hosilaning chegaralarini aniq ko‘radi va radioterapiya o‘tkazish sohasini belgilaydi. Apparat bemorning nafas olishi yoki silliq muskullarning beixtiyoriy qisqarishi vaqtida shishning harakatini kuzatadi va shish nishon ostidan chiqqanida ta’sir qilishni to‘xtatadi. Shu tariqa sog‘lom to‘qimalarning zararlanish xavfi imkon qadar kamayadi va davolash vaqti qisqaradi.
Bemor – faol ko‘makchi
“Davolash jarayoni vrach va bemorning o‘zaro to‘liq hamkorligi ostida o‘tadi” — hikoya qiladi professor Banu Atalar. Prizmatik ko‘zoynaklarni taqib olgan bemor monitor ekranida nimalar bo‘layotganini kuzatib boradi va o‘z nafasini rostlab, nurning shishga ta’sir qilishiga ko‘maklashadi. Natijada bu davolash samaradorligiga va davolash vaqti qisqarishiga yordam beradi.
Hammasi nazorat ostida
Onlayn rejimida shishni, uning siljishini kuzatib borish imkoniyati – MR-Linac apparatining eng asosiy afzalliklaridan biri. Va agar ilgari qo‘llanib kelingan usullar bunday imkoniyatni bermagan bo‘lsa, bu zamonaviy qurilma bemorning yurak urishi, nafas olishi, ichagi orqali gazlarning o‘tishi oqibatida yuzaga kelgan o‘zgarishlardan keyin ham yangi hosila (shish) qayerda joylashganini aniq topadi.
Aniq doza bexato uradi
“Usulning yuqori ishi unumi yana shundan iboratki, u nurlatishning zaruriy dozasini aniq hisoblaydi” — deydi mutaxassis. Uning aniq nishonga urishi tufayli radiatsiya dozasini oshirish mumkin bo‘ldi, bu sog‘lom to‘qimalar zararlanishini imkon qadar pasaytiradi, noxush ta’sirlar miqdorini kamaytiradi.
Intervension protseduralarsiz
Acıbadem shifoxonalar tarmog‘ining radiatsion onkologiya professori, tibbiyot fanlari doktori Banu Atalar davolashning an’anaviy usullari muayyan darajadagi va ancha og‘riqli protseduralar, masalan, organlar orasiga, ayniqsa, bu yumshoq to‘qimalar shishi bo‘lganda metall plastinalarni qo‘yish (zararlanish joyini belgilaydi) bilan olib borishini tushuntirdi. MR-Linac qurilmasini qo‘llanishda esa bunga ehtiyoj yo‘q – u nurlatish zonasini o‘zi mustaqil chegaralaydi.

 Acıbadem Maslak shifoxonasi
Xulosada Acıbadem Maslak shifoxonasi tibbiyot fanlari doktori Banu Atalar yana bir bora MR-Linac apparati bilan davolash eng ilg‘or uslubiyatlarga kirishini alohida ta’kidlaydi. Agar u butun dunyoda qo‘llanilayotgan barcha qurilmalar bilan qiyoslansa, uning vizuallashtirish funksiyasi eng takomillashganligi ko‘rinadi. U bekorga “aqlli nurlatish terapiyasi” degan nomni olmadi, chunki MRT skanerining nur terapiyasi uskunasi bilan kombinatsiyasi nafaqat bemorning nafas olishi yoki organlari va o‘zining harakati sababli shishning o‘zgarishini kuzatib borish, balki nur yo‘nalishini sozlab borish imkonini beradi. Vrachning ta’kidlashicha MR-Linac’ning kelajagi ulkan bo‘lib, uslub turli yangi hosilalarni: oshqozon osti bezi, o‘pka, prostata bezi, qorin, jigar metastazalari va boshqalarni davolashda juda yaxshi natijalar berishi mumkin. Davolashning ijobiy natijasi 90% ni tashkil etadi. Bemorni parvarishlash, reabilitatsiya tadbirlari katta ahamiyatga ega bo‘lib, Acıbadem shifoxonasi tarmoqlari bunday xizmatlarni ko‘rsatish sifati bo‘yicha jahon miqyosida ilg‘orlar qatoriga kiradi.
Turkiyadagi Acibadem shifoxonalarida davolanishga oid barcha qiziqtirgan savollar bo‘yicha Acibadem’ning Toshkentdagi vakolatxonasiga murojaat qilishingiz mumkin: Toshkent shahri, Mirzo Ulug‘bek tumani, Buyuk Ipak yo‘li mavzesi, 19-uy.
Telefon: (+99895) 144-54-45
Shuningdek, rasmiy sayt orqali barcha kerakli ma’lumotlarga ega bo‘lishingiz mumkin: www.acibadem.com.ru